
Боздақтардың ерлігі ұмытылмайды

Петропавлда Кеңес әскерінің Ауған жерінен шығуына 27 жыл толуына орай патриоттық шаралар ұйымдастырылды. Қалалық қорғаныс істері жөніндегі басқармада өткен кездесуге ауған соғысы ардагерлері мен өскелең ұрпақ өкілдері қа-тысты.

- 1979 жылы Ауған жеріндегі соғысқа біздің облысымыздан бір жарым мың жауынгер аттанды, оның 46-сы қайтып оралмады. Олардың есімі Ауған жерінде қаза тапқан жауынгерлерге арналған мемориалда мәңгілікке жазылып қалды. Біздің міндетіміз - оларды естен шығармай, болашақ ұрпағымызға жеткізу. Осындай шараны жеткіншектер Отан алдындағы борышын адал атқарып, Ауған жерінде қаза тапқан жауынгерлердің ерлігінен тәлім-тәрбие алсын деген мақсатпен өткізіп отырмыз, - деді басқарма бастығы, подполковник Амангелді Дүйсекин.
Амангелді Еркебұланұлы 1999 жылы туған 50 бозбалаға әскерге тіркеу куәліктерін салтанатты түрде табыстады.
Өз кезегінде әскери тіркеу куәлігін алған өрендердің атынан сөз алған Әділет Әлібекұлы қазақ халқының ежелден қалыптасқан ауыз біршілігін, жеріміздің тұтастығын қорғау Қазақстан Республикасы азаматтарының парызы екенін айтып, болашақта әскери қызметтерін абыроймен өтеу үшін бар күш-жігерлерін салуға уәде берді.
Салтанатты жиын барысында "Ауғанстан және жергілікті соғыстар ардагерлері одағы" ҚБ облыстық бөлімшесінің төрағасы Игорь Гамов жастарға елдің қауіпсіздігі әр ер-азамат үшін маңызды мәселе екендігін, қаза тапқан жауынгерлердің ерлігі бір сәт те ұмыт қалмайтындығын, "жарияланбаған соғыстан" елге аман оралғандар қашанда құр-метке лайық екендігін айтты.
Бүл күні қала түрғындары облыс орталығының Абай мен Жамбыл көшелері қиылысында орналасқан "Ауған жерінде қаза болған солтүстікқазақстандықтар" ес-керткішіне гүл шоқтарын қойып, отбасына оралмаған боздақтарды бір минуттық үнсіздікпен еске алды.

